El Consell de la Infància de Gandia se suma a la celebració del Dia Escolar de la No-violència i la pau
28 gener 2020

## El Consell de la Infància de Gandia se suma a la celebració del Dia Escolar de la No-violència i la pau28 gener 2020Última actualització: 14 juliol 2025

![](../gestion/img/_AO_3521-copia.jpg)  
  

El Dia Escolar de la No-Violència i la Pau (DENIP) se celebra cada 30 de gener, en commemoració de l'aniversari de la mort del Mahatma Gandhi. Fou fundat l'any 1964 pel poeta i educador mallorquí Llorenç Vidal Vidal, i és una iniciativa d'Educació No-violenta i Pacificadora, difosa internacionalment.  
En aquest sentit, els Consellers i Consellers han volgut sumar-se a la iniciativa convidant a tots els centres educatius de Gandia per donar a conéixer la tasca del mateix Consell, així com accions que promouen la tolerància, el respecte i la Pau en la ciutat de Gandia.

La jornada, pensada i dissenyada pel Consell de la Infància de Gandia, tindrà lloc el dijous 30 de gener de 2020 a partir de les 10.00 hores a la plaça del Prado. Els Consellers i Conselleres llegiran un manifest de la Pau i la No-Violència, per enfortir els valors de la Pau i la no-violència així com la convivència, la cooperació, l'assertivitat, el diàleg, la tolerància, la fraternitat, la solidaritat i el respecte dels Drets Humans. Els participants realitzaran també un mosaic humà sobre la Pau i com a cloenda es ballarà al ritme de la "Glups Band".

El Consell de la Infància és un consell sectorial de participació ciutadana format pels infants de Gandia, de 5é i 6é de Primària. Es tracta d'un espai on els infants poden exercir el seu dret a participar i a expressar la seua opinió; un espai formal que permet escoltar-los, consultar-los i fer-los partícips de les decisions que es prenen i que els afecten com a ciutadanes i ciutadans que són. La iniciativa s'emmarca dintre de les accions de la regidoria de Santitat, Polítiques Saludables, mediació, convivència i infància, a càrrec de Liduvina Gil.

Al llarg d'aquest 2020, el Consell de la Infància anirà treballant i preparant propostes per a millorar la ciutat de Gandia.